Zona Munților Apuseni din România reprezintă unul dintre cele mai frumoase trasee de drumeție pe distanțe lungi din Europa. Clasificarea a fost făcută de CNN, în top fiind incluse și zone turistice din Finlanda, Italia, Elveția, Grecia.
Pentru cei care caută o modalitate de relaxare prin drumeții pe distanțe lungi, ce le permite să se reconecteze cu natura, peisajele spectaculoase ale Apusenilor sunt o variantă interesantă.
”Zona sălbatică a Munților Apuseni din vestul României, parte din lanțul Carpaților, oferă oportunitatea de a descoperi o parte a Europei unde timpul se scurge pe îndelete. Iar tradițiile se împletesc cu viața de zi cu zi”, notează CNN.
Pe lângă peisajele frumoase, este remarcată și fauna bogată: urși, lupi, șoimi.
Top cele mai bune trasee de drumeție pe distanțe lungi din Europa, potrivit CNN
- Traseul Hyssna, Suedia
- Traseul Karhunkierros, Finlanda
- Poteca de coastă Regele Charles III, Anglia
- Traseul montan în Slovenia
- Ruta John Muir, Scoția
- Cheile Vikos și muntele muntele Gamila, Zagoria, Grecia
- Munții Apuseni
- The Camino Frances (Calea franceză), Franța și Spania
- Alta Via Uno (Traseul 1 al Dolomiților), munții Dolomiți, Italia
- Traseul Panorama Engadine, Elveția
- Turul Mont Blanc, Franța, Italia, Elveția
- Traseul pescarilor Rota Vicentina, Portugalia
- Traseul Laugavegur, Islanda
- Calea Sheep’s Head, Cork, Irlanda
Urmăriți Alba24.ro și pe Google News
Dacă ți-a plăcut articolul: